Pale ya Bophelo: Ke ile ka Thabela ho Sebetsa le Batho ba Ratang Modimo _ David Sinclair
Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
PALE YA BOPHELO Ke ile ka Thabela ho Sebetsa le Batho ba Ratang Modimo
‘Lentswe la Modimo wa Rona le Tshwarella ka ho sa Feleng’
“Lentswe la Modimo . . . le Fana ka Matla”
Dithuto Tsa Bibele
Dintho Tse Fumanehang
Mabapi le Dipaki Tsa Jehova
DILEMONG tsa bo 1930, batswadi ba ka e leng James le Jessie ba ile ba fallela motseng wa Bronx o New York City. Ba ile ba kopana le Willie Sneddon ya neng a tswa Scotland, e leng moo ba neng ba dula teng pele. Hang feela ha ba qeta ho kopana ba ile ba qoqa ka malapa a bona. Seo se etsahetse dilemo tse mmalwa pele ke hlaha.
Mme o ile a bolella Willie hore pele ho Ntwa ya Pele ya Lefatshe, ntatemoholo le malome ba ile ba hlokahalla sekepeng se ileng sa otlwa ke bomo. Yaba Willie o re: “Ntate wa hao o diheleng!” Willie e ne e le Paki ya Jehova mme ke ka tsela eo mme a thotseng nnete ya Bibele ka yona.
Ka maswabi, ke ne ke sa nkelle Bibele hloohong ka nako eo. Le ha ho le jwalo, ha ke le dilemo tse ka bang 12, ke ile ka ba mohweletsi ya sa kolobetswang. Ke kolobeditswe ha ke le dilemo tse 16 ka la 24 July 1954, kopanong e neng e tshwaretswe Toronto e Canada.
Ke ile ka qala ka ho etela lekala la Venezuela ka 1970
Ho tloha ka 1970, ke ile ka abelwa hore ke etele diofisi tsa lekala tsa mokgatlo nako le nako ka mora selemo kapa tse pedi. Kabelo ena e ne e akarelletsa ho etela malapa a Bethele le baromuwa lefatsheng ka bophara, e le hore nka fana ka kgothatso le ho hlahloba mosebetsi wa diofisi tsa lekala. Ke ile ka thaba haholo ha ke kopana le ba ileng ba ya ditlelaseng tsa pele tsa Sekolo sa Gileade, ba neng ba ntse ba tshwere ka thata dikabelong tsa bona dinaheng tse ding. E bile tokelo ho nna ho etela dinaheng tse fetang 90 ha ke ntse ke etsa mosebetsi ona.
Ho bile monate ho etela barababo rona dinaheng tse fetang 90!
Bohle ba neng ba sebeletsa Bethele e Brooklyn ba ile ba abelwa diphuthehong tse New York City. Nna ke ile ka iswa phuthehong e neng e le motseng wa Bronx. Phutheho ya moo e ile ya hola hoo e ileng ya arolwa. Phutheho ya pele ya Bronx jwale e ne e se e bitswa Upper Bronx, e leng moo ke neng ke kopanela teng.
Dilemong tsa bo 1965, lelapa la Dipaki le tswang naheng ya Latvia, le neng le se le dula ka borwa ho Bronx, le ile la fallela tshimong ya phutheho ya rona. Moradi e moholo wa lalepa leo e leng Livija, e ile ya eba pulamadiboho hang feela ha a qeta sekolo. Dikgwedi tse mmala ka mora moo, o ile a ya tlhokahalong sebakeng se bitswang Massachusetts. Ke ile ka qala ho mo ngolla mangolo ke mo qoqela ka dintho tse etsahalang ka phuthehong mme le yena o ne a nqoqela ka tshimo ya moo Boston.
Ke eme le Livija
Dilemo tse seng kae ka mora moo, Livija o ile a kgethwa hore ebe pulamadiboho e kgethehileng. O ne a batla ho sebeletsa Jehova ka matla a hae ohle, yaba o kenya kopo ya ho sebeletsa Bethele, mme ka 1971 a amohelwa. Ho ne ho bonahala eka Jehova o ne a mo atametsa ho nna! Re ile ra nyalana ka la 27 October 1973, mme Morabo rona Knorr o ile a re behela puo ya lenyalo. Liproverbia 18:22 e re: “Na motho o fumane mosadi ya molemo? O fumane ntho e molemo, mme o fumana kamohelo e tswang ho Jehova.” Hona jwale re na le dilemo tse fetang 40 re sebeletsa Bethele. Hape re ntse re tshehetsa phutheho ya mona Bronx.
Nna, Daniel le Marina Sydlik re etetse lekala le leng ka 1977
Morabo rona Knorr o ile a hlokahala ka 1977, empa batho ba neng ba mo tseba ebile ba mo rata ba ile ba tshediseha kaha o ne a phethile karolo ya hae ya ho sebeletsa Jehova lefatsheng ka botshepehi. (Tšen. 2:10) Ka mora moo, Morabo rona Franz o ile a re etella pele mosebetsing wa rona.
124 Columbia Heights, moo ke sebeditseng ka dilemo tse mashome
Dilemo di tsamaya ka pele e le kannete. Hona jwale e se e le dilemo tse 61 ke sebeletsa Bethele. Batswadi ba ka le bona ba hlokahetse ba tshepahala mme ke labalabela ho ba bona hape lefatsheng le letjha. (Joh. 5:28, 29) Lefatsheng mona ha ho na ntho e monate ho feta ho sebetsa le bara le baradibabo rona ba tshepahalang ho thusa batho ba Modimo lefatsheng ka bophara. Seo nna le Livija re ka se buang ka tshebeletso ya rona ke hore: ‘Thabo ya Jehova e bile qhobosheane ya rona.’​—Neh. 8:10.
Ke ithutile hore ka mokgatlong wa Jehova ha ho na motshepuwa, ke kahoo mosebetsi wa ditaba tse molemo o ntseng o tswela pele. E bile ho thabisang haholo ho sebetsa le bara le baradibabo rona ba tshepahalang dilemong tse fetileng. Batlotsuwa ba bangata bao ke ileng ka sebetsa le bona ha ba sa le yo lefatsheng. Empa ke thabetse ho ba e mong wa ba sebeletsang Jehova ka botshepehi.
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa